Document ID: 32014R0715

UREDBA KOMISIJE (EU) št. 715/2014
z dne 26. junija 2014
o spremembi Priloge III k Uredbi (ES) št. 1166/2008 Evropskega parlamenta in Sveta o raziskovanjih strukture kmetijskih gospodarstev in raziskovanju metod kmetijske proizvodnje v zvezi s seznamom značilnosti, ki se zbirajo v raziskovanju o strukturi kmetijskih gospodarstev 2016
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1166/2008 Evropskega parlamenta in Sveta z dne 19. novembra 2008 o raziskovanjih strukture kmetijskih gospodarstev in metod kmetijske proizvodnje (1) ter zlasti člena 7(2) Uredbe,
ob upoštevanju naslednjega:
(1)
Uredba (ES) št. 1166/2008 določa program raziskovanj o strukturi kmetijskih gospodarstev do leta 2016.
(2)
Obstaja potreba po zbiranju podatkov za spremljanje izvajanja ukrepov v zvezi z revizijo skupne kmetijske politike po letu 2013. Poleg tega obstaja potreba po zbiranju podatkov za spremljanje izvajanja ukrepov, povezanih z razvojem podeželja (2).
(3)
Obstaja pomanjkanje statističnih informacij o uporabi hranilnih snovi, namakanju in metodah kmetijske proizvodnje, povezanih s strukturnimi podatki na ravni posameznih gospodarstev. Zato je treba izboljšati zbiranje informacij o uporabi hranilnih snovi in vode ter o metodah kmetijske proizvodnje na kmetijskih gospodarstvih, da se zagotovi dodatna statistika za razvoj kmetijsko-okoljske politike in izboljša kakovost kmetijsko-okoljskih kazalnikov.
(4)
Sprememba seznama značilnosti temelji na načelu, da skupno breme ostane enakomerno, saj se spremenljivke, ki so odvečne zaradi sprememb v sorodni zakonodaji, ali spremenljivke, enkratno izpuščene v letu 2016, opustijo, druge pa se dodajo, v glavnem zaradi vse večjih in spreminjajočih se potreb po kmetijskih statističnih informacijah, povezanih z novo skupno kmetijsko politiko do leta 2020, zlasti glede okrepitve njenih okoljskih parametrov delovanja ter povezanih potrebnih kmetijsko-okoljskih informacij, tudi glede na to, da ostaja raven prispevka EU za raziskovanje nespremenjena.
(5)
Uredbo (ES) št. 1166/2008 bi bilo zato treba ustrezno spremeniti.
(6)
Ukrepi iz te uredbe so v skladu z mnenjem Stalnega odbora za kmetijsko statistiko -
SPREJELA NASLEDNJO UREDBO:
Člen 1
Priloga III k Uredbi (ES) št. 1166/2008 se nadomesti s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. junija 2014

Labels: 12
19
6